Όλοι ανυπομονούν να δουν το νέο βίντεο από τον Lumpy και τις Lumpettes!
Ακόμη και ο Lumpy!
Ο Russell είναι μεγάλος θαυμαστής!
Ανυπομονεί να το πει σε όλους τους φίλους του!
Έι, Russell! Δεν δημιούργησες εσύ εκείνο το βίντεο! Απλώς αντέγραψες το περιεχόμενο κάποιου άλλου.
Εάν μεταφορτώσεις το περιεχόμενο κάποιου άλλου χωρίς την άδειά του, μπορεί να βρεις τον μπελά σου --
-- μπορεί να είναι παραβίαση πνευματικών δικαιωμάτων.
Τα πνευματικά δικαιώματα προστατεύουν κάθε νέο δημιούργημα,
όπως είναι τα λογοτεχνικά,
τα δραματικά έργα,
τα μουσικά έργα,
τα γραφικά έργα,
και οι οπτικο-ακουστικές δημιουργίες.
Η παραβίαση πνευματικών δικαιωμάτων συμβαίνει όταν ένα έργο με πνευματικά δικαιώματα αναπαράγεται, διανέμεται ή παρουσιάζεται
δημοσίως χωρίς άδεια από τον κάτοχο των πνευματικών δικαιωμάτων ή τη νόμιμη άδεια για να το κάνει.
Παρόλο που το YouTube είναι ένας δωρεάν ιστότοπος, μπορεί να μπλέξεις άσχημα για παραβίαση πνευματικών δικαιωμάτων
Μπορεί να σε μηνύσουν --
-- και να είσαι υπόχρεος για χρηματικές ποινές.
Μπορεί να χάσεις τον θησαυρό σου!
Ακόμα χειρότερα, θα μπορούσες να χάσεις τον λογαριασμό σου στο YouTube!
Σου δίνονται μόνο λίγες ευκαιρίες.
Εάν το YouTube λάβει μια έγκυρη ειδοποίηση που ισχυρίζεται παραβίαση πνευματικών δικαιωμάτων
από τον κάτοχο των δικαιωμάτων για ένα από τα βίντεό σου, το βίντεο θα καταργηθεί σύμφωνα με το νόμο.
Θα ειδοποιηθείς μέσω ηλεκτρονικού ταχυδρομείου και μέσω του λογαριασμού σου,
και θα λάβεις μια προειδοποίηση.
Εάν το YouTube διαπιστώσει ότι δεν είναι η πρώτη φορά που κάνεις κάτι τέτοιο --
-- η είσοδός σου θα απαγορευτεί για πάντα!
Να μια ιδέα: γιατί δεν φτιάχνεις το δικό σου βίντεο;
Ωχ! Φτιάχνεις ένα βίντεο μιας ζωντανής παράστασης του τραγουδιού
του Lumpy, το οποίο προστατεύεται από πνευματικά δικαιώματα.
Μπορεί να μην επιτρέπεται η μεταφόρτωσή του χωρίς την άδειά του.
Ωχ, Russell. Ο τρόπος που χρησιμοποίησες το περιεχόμενο του Lumpy είναι έξυπνος αλλά πήρες άδεια για αυτό;
Οι διασκευές ή οι διάφορες εκδόσεις περιεχόμενου μπορεί να απαιτούν άδεια από τον κάτοχο των πνευματικών δικαιωμάτων,
ανάλογα με το αν η χρήση θεωρείται "θεμιτή".
Στις ΗΠΑ, ο νόμος επιτρέπει την θεμιτή χρήση περιεχομένου με πνευματικά δικαιώματα υπό ορισμένες συνθήκες χωρίς άδεια.
Ο νόμος λαμβάνει υπόψη του τον σκοπό και τον χαρακτήρα της χρήσης, τη φύση, τον όγκο και την σημασία του τμήματος
του έργου σε σχέση με ολόκληρο το έργο και την επίδραση της χρήσης του έργου στην πιθανή αγορά.
Άλλες δικαιοδοσίες μπορούν να έχουν παρόμοιες διατάξεις που προστατεύουν τη θεμιτή χρήση ή τις θεμιτές συναλλαγές.
Αν δεν είσαι βέβαιος για το κατά πόσο μια χρήση είναι θεμιτή, πρέπει να συμβουλευτείς έναν δικηγόρο για πνευματικά δικαιώματα.
Εάν κάποιος αντιγράψει το έργο σου μετά την ανάρτησή του, έχεις το δικαίωμα να το καταργήσεις.
Το YouTube παρέχει εργαλεία στους κατόχους πνευματικών δικαιωμάτων ώστε να ελέγχουν τη χρήση του περιεχομένου τους.
Εάν κάποιος καταργήσει το βίντεό σου κατά λάθος ή επειδή δεν αναγνώρισε σωστά το περιεχόμενο που ζήτησε να καταργηθεί,
υπάρχει μια διαδικασία αντικοινοποίησης για αυτό.
Μπορείς να ειδοποιήσεις το YouTube ότι έγινε λάθος.
Αλλά πρόσεξε...
Εάν δεν χρησιμοποιήσεις σωστά την διαδικασία, μπορεί να καταλήξεις στο δικαστήριο.
Και μετά θα βρεις τον μπελά σου! Έτσι λειτουργεί ο νόμος.
Έτσι μπράβο! Τραγουδώντας ένα πρωτότυπο τραγούδι, δημιουργείς δικό σου περιεχόμενο.
Αν γυρίσεις ένα πρωτότυπο βίντεο, ο κάτοχος των πνευματικών δικαιωμάτων είσαι εσύ και…
...έχεις το δικαίωμα να το ανεβάσεις στο YouTube.
Το πρωτότυπο περιεχόμενο είναι αυτό που κάνει το YouTube ενδιαφέρον. Φτιάξε το δικό σου βίντεο και ποιος ξέρει;
Το βίντεό σου μπορεί να κάνει μπαμ!
[ΜΠΑΜ!]
Αν έχεις απορίες σχετικά με τα πνευματικά δικαιώματα, το YouTube παρέχει αρκετούς πόρους για να ξεκινήσεις.
Για περισσότερες πληροφορίες, κάνε κλικ στο σύνδεσμο “Πνευματικά δικαιώματα” στο κάτω μέρος κάθε σελίδας.